LidanRubinov/Halacha-QA huggingface dataset:
שאלה: שמירת הברית ועבודת ה  בשלבים: כתיבה וחתימה טובה. אני בן 28 נשוי עם ילדים, תלמיד ישיבה עד לפני שנתיים, ולצערי, עדיין מוצא עצמי נלחם בכל הקשור לשמירת הברית. לאחרונה נודע לי במקרה כי חבר טוב שלי - שעדיין בישיבה - מתמודד אף הוא, וכיוון שגילינו אחד על השני החלטנו לנסות לעבוד ביחד לאחר שנים של עבודה אישית ללא הצלחה אמיתית. לאחר הרבה מחשבות החלטנו שנתחיל בשלבים, כאשר כל בשבוע שעבר בהצלחה נוסיף עוד חצי שעה: דהיינו - בתחילה המטרה הייתה להישמר רק עד שבע בבוקר בלבד. לאחר שבוע של הצלחה העלנו לשבע וחצי וכן הלאה. במקרה של חוסר הצלחה - מתעכבים שבועיים בשעה הנוכחית. לשמחתנו כיום אנחנו נמצאים לאחר מס חודשים בשעה ארבע וחצי אחר הצהריים. מצד שני זה לא אומר שאין נפילות אלא שעיקר המלחמה היא עד השעה הספציפית - ועד אז נלחמים ולא נופלים בשום מצב, ואילו לאחר מכן וודאי שלכתחילה המטרה היא לא ליפול כלל, אך עיקר המלחמה כאמור היא בשעה הנ"ל ומעבר לכך אנחנו לא נותנים את כל כוחנו. הסיבה לכך היא כאמור לא מפני שלא אכפת לנו אלא מתוך הבנה שאולי עדיף הדרגתיות ואולי קפיצה של שמירה "כל הזמן" היא עצת היצר - עובדה שזה לא עבד במשך שנים. אלא שבזמן האחרון ובעיקר בגלל אלול מתעוררות ומתחזקות בי כמה שאלות: 1. האם הדבר מותר - דהיינו האם מותר לאדם לומר בכלל שהוא כרגע שומר את האיסור רק עד זמן מסוים ובשאר הזמן הוא לא מתאבד על זה (הגם שהמטרה הסופית היא כמובן להתנקות לגמרי)? 2. כיצד אני יכול לעשות תשובה לאחר נפילה (בשעות המותרות ) כשחלק מהתשובה היא הקבלה לעתיד שלא לחטוא עוד - ואני כאמור נלחם כרגע על זמן מסוים ושאר הזמן הוא לא המלחמה (בה הידיעה) ואני מודע לכך שייתכן שאחטא מבלי להלחם בכל הכוח? 3. האם ייתכן שזו בכלל עצת היצר להתיר לנו את האסור וכאשר נשלים את כל 24 השעות בעז"ה נגלה שסתם הלכנו והולכנו עצמנו בכחש? 4. שאלה כללית - כיצד ניתן לעשות תשובה כיום לאחר כמעט 30 שנות חיים?: לפרט את כל החטאים- לא אוכל בשום מקרה כיוון שמדובר על מיליונים שאיני זוכרם או יכול לפרטם, מאידך תשובה כללית תמיד נראית לי סוג של דיעבד ואני אף פעם לא מרגיש נקי באמת. כלומר ביוה"כ הקרוב אמצא עצמי (כמו בכל שנה) מתוודה על חיים של חטא למרות שלכאורה כבר עשיתי תשובה בשנה שעברה (ועוד מס פעמים השנה) וחטאי העבר אמורים להימחק אך הלב מרגיש שלא כך הדבר ואני ניצב כמו תמיד עם הרים של חטאים מלפני עשרות שנים? לכבוד הרב, מחילה על הטורח ועל המס הרב של השאלות. שנה טובה כתיבה וחתימה טובה
תשובה: הפרמטר המרכזי הוא היעילות. הדרך הכי יעילה היא הקבלה לעתיד והיא האופן של ההתקדמות. אם אתה רואה שמתוך כל העצות שאתה מכיר זו העצה הכי יעילה, אז זה גם נכלל בקבלה לעתיד וגם מותר לעשות את זה. ובתנאי שאתה עוסק בזמנים שאתה כן שומר ולא בזמנים שאתה לא שומר, והקבלה היא בדרך זאת, כלומר, לשמור לכל הפחות עד שעה פלונית, ולא שמשעה פלונית לא צריך לשמור, אלא לחזק את החיובי ולא לעסוק בזמן האחר. כך קיבלתי מרבותי. באמת יש מי שאומר שלכן אסור להתוודות ביו"כ זה על חטאים שכבר התוודנו עליהם ביו"כ שעבר. אנחנו לא פוסקים כך להלכה אלא שכן מותר להתוודות על חטאים שכבר התוודנו עליהם, למרות שבאמת החטאים נמחקו, מפני שלפי מדרגתנו החדשה, שלאחר התשובה ולאחר הכפרה, יש מקום לתיקון יותר עמוק, אבל הכפרה כבר היתה, ומצוה עלינו להאמין שהקב"ה מוחל וסולח. אנחנו מאמינים בהקב"ה באמונה שלימה, וכמו שהוא אמר שהמעשה הזה אסור כך הוא אמר שהוא מכפר. ואם יש חסרון אמונה בתשובה, צריך להתחזק באמונה הזאת.
שאלה: מחצה בין פרשה לפרשה: קראתי פעם מהתורה שבעל פה שמשה רבנו נח בין כתיבת פרשה לפרשה, ואחר כך ראיתי שאמרו שכל שכן עמי ארצות או משהו כזה. רציתי לדעת מה הכוונה בזה? האם מלמדים אותנו חכמים שצריך להפסיק וליתן ריווח בין כל לימוד ללימוד? אשמח לפירוט וחתימה טובה
תשובה: לשואל על מאמר המשנה באבות (פ"ג, מי"ג) "סייג לחכמה שתיקה", כותב בעל התפארת ישראל את הדברים הבאים: "כל חכמה שאדם לומד, אם רצה לעשות לה סייג שלא יאבדה כל כך מהר, לא יחטוף מהר מעניין לעניין דהוה ליה כזורע חיטה שעורה וחרצן במפולת יד, שלא יקווה לעשות ענבים טובים, כי כאשר זרע כן יגדל כלאים, וכמו שאמרו ח (עירובין נד ע"ב): העושה תורתו חבילות, חבילות, מתמעט. אבל צריך להמתין מעט בין עניין לעניין, להתיישב יפה על מה שלמד, למען ישתרש העניין במחשבותיו היטב, ויך שורשיו כלבנון, וכן אמרו ח (בריש תורת כהנים), שההפסקות היו משמשות ליתן רווח למשה להתבונן יפה בין פרשה לפרשה ובין עניין לעניין". נאמנה
שאלה: שירים ישנים באנטרנט: ב"ה 1. האם מותר להוריד שיר ישן מהיוטיוב משנות ה 60 ושקשה למצוא. 2. אחרי שהורדתי (אמנם כשבררתי נאמר לי שאפשר אבל עכשיו אני חושש לדעות האוסרות) האם עליי לחפש ולרכוש את הדיסק המקורי? השאלה נשאלה בהמשך לשאלה "שמיעה והורדה מיוטיוב"
תשובה: 1. תלוי אם יש עליו עדיין זכויות יוצרים. 2. אינך צריך. הרב יאיר וסרטיל
שאלה: האם לעזוב ישיבה?: הרב! אני חודש כרגע בישיבה גבוהה שנחשבת מאוד. אני ממש לא מוצא את עצמי שם מתפלל שיעבור הזמן ומסתכל תמיד על השעון מה גם שההשקפה שלהם היא מאוד שונה דעתי כמו הצבא שאני ממש רוצה אותו ולא מפסיק לחשוב עליו. בישיבה הגבוהה יש כמעט כל היום גמרא ואני לצערי לא מתחבר לגמרא בכלל זה עוד התחיל לי מהיסודי ועבר לתיכון. אני יודע באופן מוחלט שלא בדקתי כראוי את המקום וחשוב לציין שאינני חרדי רק היתחזקתי לאחר שמאסתי בתאוות. אני רוצה לעזוב לא טוב לי שם כבר תקופה ארוכה. השאלה אם זה נכון? ואם לעזוב לאיפה האפשריות הם לנסות מכינה או להיות בבית ללמוד מה שאני יכול עד הגיוס שארצה במרץ? הרב
תשובה: עליך להתייעץ עם הרב שלך שם. בהצלחה הרב יאיר וסרטיל
שאלה: סכך מחובר בחוט ברזל: לכבוד הרב. אם הקנים עומדים על גבי קורות וגם מוחזקים על ידי הקורות, כך שאם היינו מסלקים את חוט הברזל, עדיין היה הסכך עומד. כך שבמצב זה חוט הברזל אולי מהווה יתר חיזוק, ובעיקר אמצעי נוח לשמירה ופריסת הסכך. האם גם אז יש לחשוש לדין מעמיד? השאלה נשאלה בהמשך לשאלה "סכך מחובר בחוט מתכת"
תשובה: זה לא נחשב מעמיד גם למחמירים שלא להעמיד בדבר המקבל טומאה, כי הוא עומד גם בלי זה.
שאלה: צום יום הכיפורים: אבקש לדעת אם יש התר לא לצום אני מטופלת עם אנהלציה בשל קוצר נשימתי וכדורים של קורטיזון ומשאפים של סטרואידים. האם אני חייבת לצום ואיך לוקחים את כל הטיפול בזמן צום ואם אני ייתקל בקוצר נשימה מה לעשות?
תשובה: נדרש להתייעץ אם רופא מהי ההשפעה של צום במצבך, ואם את נאלצת לאכול או לשתות,מותר רק בשיעורים - דהיינו כמות קטנה, כול 9 דקות שתיית 40 מיליטר - אפשר גם דברים עם קלוריות. מיץ ענבים,חלב וכדומה. אכילה מותר עד חצי פרוסת לחם של מכונה עם ממרח דק עליו. אם צריך רק לשתות מותר רק לשתות, יתכן שמספיק שתייה פעם פעמיים ביום ואסור יותר מזה. אם תפילה בבית תמנע צורך בשתייה ובאכילה נדרש להתפלל בבית רפואה שלימה
שאלה: קניית ארבעת המינים כמתנה: יש לי שני אחים ב"ה. האם ניתן לקנות להם ארבעת המינים כאשר אינני רוצה לקחת מהם כסף? או שמא על מנת לקיים את המצווה הם צריכים לשלם לי.
תשובה: ביום הראשון של החג ארבעת המינים צריכים להיות בבעלותו של האדם. אבל הוא לא צריך דוקא לקנות אותם מכספו - גם אם הוא קיבל אותם במתנה, הוא יכול לקיים בהם את המצוה (שולחן ערוך תרנ"ח, ג). אבל אם הכוונה היא שאת רוצה לקנות סט אחד של ארבעת המינים לשני האחים שלך (ולא סט לכל אחד), אז הם לא בעלים גמורים אלא שותפים בארבעת המינים. במצב כזה, לכתחילה עליהם לתת את המינים במתנה זה לזה, כאשר הם באים לקיים את המצוה (שם סעיף ז', ומשנה ברורה ל"ב). כאמור, כל זה דוקא ביום הראשון של החג. בשאר הימים אפשר לקיים את המצוה גם אם ארבעת המינים אינם של האדם אלא קיבל אותם בהשאלה בלבד.
שאלה: צום לאחר ניתוח: אני עברתי ניתוח קיצור קיבה.שרוול לפני כעשרה חודשים שאלתי את המנתח האם מותר לי לצום את יום כיפור המנתח ענה ממליץ שלא. רציתי בבקשה גם עצת רב האם מותר לי לצום יום כיפור? מראש
תשובה: תתייעצי עם עוד רופא, הרושם שלי שעשרה חודשים אחרי ניתוח זה הרבה זמן ואם שניים יאמרו שלא לצום תטעמי במהלך היום כמה פעמים משקה בכמות של 40 מיליטר, אפשר חלב או מיץ ענבים או כול משקה אחר.
שאלה: איך מתמודדים עם דאגות?: איך מתמודדים עם דאגות לחצים עצבונות דכאונות וכו' של היום יום? כדי להמשיך למרות הכל ללמוד להתפלל וכו' ולא להישבר מהלחץ והדיכאון.
תשובה: להגביר אמונה ותפלה. כל יום לקחת עשר דקות של זמן ולחשוב על הדברים הטובים שסובבים אותך.
שאלה: הרב אליהו והבן איש חי: האם ישנו מקרה בו הרב אליהו פסק על פי הקבלה אבל פסק זה לא מוזכר בבן איש חי?
תשובה: כן ישנן הנהגות רבות שלא את כולן הזכיר הבן איש חי, והרב אליהו זצ"ל חשש להן.
שאלה: צום אישה בהריון ביום כיפור: אשתי ביום כיפור בדיוק מסיימת את החודש השמיני להריון (שבוע 35). האם היא צריכה לצום כרגיל או שבמצב זה הדין שונה?
תשובה: ההדרכה הכללית כפי שמופיעה בתשובות באתר היא שאם אין סיבוך מיוחד או סיבה יוצאת דופן, נשים בהריון צריכות לצום את צום יום כיפור. עדיף שהיא תישאר במזגן כל היום ולא תתאמץ, וכך הצום יעבור עליה ביתר קלות. ניתן לקרוא ביתר הרחבה בשיעור המצורף - בברכת התורה, WWW.Yeshiva.org.il
שאלה: בגד שאבד בטיסה: אשתי שכרה שמלה לחתונה. בטיסה חזרה אבדה לנו מזוודה, וככל הנראה לא נקבל אותה חזרה. האם אנחנו צריכים לשלם על אובדן השמלה? או שהמקרה נחשב כשוכר ש"נאנס". ואם כן צריכים לשלם, כיצד מעריכים את השווי? המשכירה דורשת סכום לא הגיוני (שווי שמלה חדשה). כמובן שלא דובר שום תנאי או הסכם בעת השכירות. אליעזר
תשובה: אכן השוכר הרי הוא כשומר שכר וחייב בגניבה ואבידה. סכום החיוב הוא כערך החפץ שהתקבל בעת השכירות. כל זה נכון אם לא היו תנאים מיוחדים שהסכימו עליהם הצדדים, קודם מעשה השכירות, שהרי שבדבר שבממון תנאו קיים. אם זאת - קשה לענות על השאלה ללא שמיעת שני הצדדים והבנת המציאות בעניין מערך המזוודות במטעני המטוס. כמו כן, במידה ולא היה הסכם כתוב כדאי לעשות סקר שוק, ובדיקה מה נהוג בתחום זה של השכרת השמלות, לפעמים דבר זה שופך אור על המחלוקת.
שאלה: השם  הדר  לבת: רצינו לדעת אם השם הדר לבת הוא שם טוב? האם זה שם זיכרי או ניקבי?
תשובה: שם זה הוא בעיקרו זכרי כמו בפסוק: "הדר הוא לכל חסידיו".
שאלה: מצטער פטור מן הסוכה: ו לרב לפני שלוש שנים נשכבתי על המיטה בסוכה, מימיני על בד הדופן עלתה לטאה, נתתי מכה על הבד והיא נפלה. כך פעמיים. אחר שזה חזר כמה פעמים החלטתי להביט מתחת למזרן, וראיתי שם את הלטאה בתוך פה של נחש. אמנם זה סיפור שמחזק את האמונה, אבל בכל זאת, מאז איני יכול לישון בסוכה לבד! שנה שעברה אמנם ישנתי אבל לא לבד. אבל השנה אצטרך לישון לבד ואני פשוט לא מסוגל לעשות זאת. לא מצליח להירדם מהחשש. באיזור שלנו יש המון נחשים ועקרבים. האם במצב כזה נחשב מצטער? רב תודות לרב
תשובה: אם יש באזור הרבה נחשים, וחשש סביר שיכנסו לסוכה, אכן אתה מצטער ופטור. חג שמח הרב יאיר וסרטיל
שאלה: מי מזגן: אני משתמש במי המזגן להשקיה האם מותר בשבת להעביר את הצינור מדלי מלא לדלי ריק? (הדליים מוכנים בסמיכות מערב שבת)
תשובה: הדבר אסור משום הכנה משבת לחול, ומשום ביטול כלי (הדלי הריק) מהיכנו. בברכת מועדים לשמחה, הרב עודד מילר
שאלה: המשך: כל אישה יכולה לשתות,כשצריך, לפחות 49 סמ"ק? אולי מלא-לגמיו שלה,זה 30 סמ"ק?? השאלה נשאלה בהמשך לשאלה "צום לאשה בתחילת ההריון"
תשובה: ב"ה שלו-ם וברכה אפשר לשתות פחות ממלא לוגמיו כל אדם לפי מידתו, מקובל שבדרך כלל זה רוב רביעית לפי זה היות והשיעור הקטן של רביעית הוא 86 מ"ל מותר לשתות קצת פחות מהרוב 42 מ"ל אבל ברור שמי שיודע שרוב לוגמיו זה פחות צריך לשתות פחות. ולגבי אכילה ככותבת הגסה הדעה המחמירה זה 30גרם. הרב חגי בר גיורא
שאלה: טלטול במלון: שמעתי כי יתכן שיש בעיה בטלטול חפצים (מפתח החדר ועוד) במלון בחו"ל משום שאין רשות היחיד בנכסי גויים. האם ישנה בעיה כזו ומה הפתרון. ב מראש
תשובה: ב"ה שלו-ם וברכה תוך המבנה של המלון הוא רשות היחיד מהתורה. לגבי עירוב חצרות היות וכולם אוכלים בחדר אוכל אחד אפשר להקל כי אפשר לאכול פירות וירקות טריים. לכן אפשר לטלטל בתוך המבנה. הרב חגי בר גיורא
שאלה: במבוקים מעמידים בתור סכך.: רציתי לדעת האם במבוקים הנמכרים בתור "מעמידים" לסכך (במבוקים בקוטר של 7-8 ס"מ המשמשים כמו קורות עץ) כשרים לסיכוך ממש? לכשעצמי חשבתי על מס נק שעלולים להוות בעיה: אולי מצד זה שהם ראויים לשימוש כמו קורות הם ראויים לקבל טומאה? אולי הם צבועים בצבע עץ (אינני יודע אם זה מהווה בכלל בעיה)? אולי הם אמורים להיות עשויים לשמם סכך (מה שגם ככה ככל הנראה נעשה)? והאם יש עוד פרטים שעליי לבדוק במידה וארצה בהם לשימוש כסכך? ב מראש, חתימה טובה וחג שמח ומרומם!
תשובה: וחג שמח! איני רואה סיבה לפסול את הקנים הללו לסכך. אתייחס בקצרה לנקודות שהעלית: א. גם קורות הראויות לשימוש כשרות לסיכוך, כל עוד לא עשו מהן כלי בעבר. רק קורות רחבות במיוחד (ד' טפחים) גזרו בהם חכמים שלא לסכך בהן. (יש שהחמירו במוטות, "פלפונים", כאשר הדרך היא לבנות מהם גגות. אך בזמננו אין רגילים לבנות מהם גגות של בתי קבע, ובוודאי לא מקנים.) ב. גם אם הקנים צבועים, אין זה פוסל אותם לסיכוך (קיצוש"ע ילקוט יוסף תרכ"ט, טו  פסקי תשובות תרכ"ט, ה). ג. אין צורך שענפי הסכך יוכנו לשם סכך.
שאלה: כפרות בשלט רחוק: האם אני יכול לעשות כפרות ב"שלט רחוק" על ילדי הרחוקים ממני? שאלה שניה: האם אפשר לעשות כפרות להורים ולאחים שאינם שומרי תו"מ ולא יעשו לעצמם? מכיוון שכמעט יום כיפור אודה לתשובה מהירה
תשובה: ב"ה שלו-ם וברכה בכפרות מתכוונים לחזרה בתשובה ונתינת צדקה. אפשר לתת צדקה עבור אחרים ולזכות אותם אבל אי אפשר לחזור בתשובה עבור אדם אחר. שנה טובה הרב חגי בר גיורא
שאלה: עץ מזיק: בגינת השכן הסמוכה לגינתי גדלים מספר עצי פרי: תפוח, רימון, זית ותאנים (ענקי) חלק מהענפים ממש צומחים לתוך הגינה שלי.אבל זה לא מפריע.הבעיה היא שהפירות הזיתים, הרימונים ובייחוד התאנים נופלים לי לתוך הגינה מידי יום(רקובים ומנוקבים מהציפורים)הדבר גורם לי לנזק כי הנ"ל נידבק לדשא הסינטטי שלי והורס אותו וכן ישנו רייח נורא אם לא מסלקים אותם לפח. שאלתי האם אני יכול לקצץ את ענפי העצים הפולשים לגינתי או שהשכן מחוייב לעשות כן? אם זה היה תאנה פה ושם הייתי מחריש אך מדובר ב10-15 פירות בכל יום שנופלים לגינתי.
תשובה: על פי המשנה בסוף פרק שני במסכת בבא בתרא מותר לאדם שענפי עצי השכן מפריעים לו בשימושו הרגיל בחצרו, לקצוץ את הענפים המפריעים. כן נפסק גם בשולחן ערוך חושן המשפט סימן קנה סעיף כו
שאלה: הדקירה במצעד הגאווה: הרב. אחרי הארוע של הדקירה במצעד הגאוה בירושלים היה קשה לי שלא להשוות בין הארוע הזה לארוע של פנחס שהרג את זימרי בן סלוא. גם שם נעשה הילול תועבה בחוצות אל מול כולם. ופנחס זכה לשבח ופרס על המעשה הנערץ של הריגת הזונים והפסקת המגפה. מה ההבדל בין הארועים הללו? האם זמרי בן סלוא לא נחשב לתינוק שנשבה? האם הדוקר שליסל לא צריך לזכות לפרס על שעשה מעשה פנחס בכך שפעל למיגור התועבה בעיר הקודש? והשאלה שהכי מפריעה לי- האם כשאנחנו מלמדים את הסיפור בפרשה אנחנו לא מתרגמים אותו נכון לימינו מבחינה מעשית, ונותנים בכך לגיטמציה ואישור מבורא עולם למעשי אלימות כלפי כל מה שהתורה מגדירה תועבה ועבודה זרה אשמח אם הרב יעשה לי קצת סדר
תשובה: רבנו הרב צבי יהודה היה אומר שהקב"ה מנהיג את העולם בדורנו באופן שאין אפשרות לבי"ד להרוג כיון שאין לנו דין סמוכים, והנהגה זו מתאימה לנשמה של הדור שהתיקון שלו צריך להיעשות ע"י תשובה מאהבה, תשובה מהבנה ולימוד, ולא ע"י המיתות שכתובות בתורה. כמובן שדיני התורה הם אמת נצחית, אבל הם שייכים לסוגי נשמות מסוימים, והקב"ה מנהיג את העולם באופן שבדורנו, שלא מתאים להנהגה זו, א"א להוציא את האמת הנצחית הזאת אל הפועל. לולא ההנהגה האלוקית הזאת אם היו לנו סמוכים היינו מחויבים לעשות כפי שמצווה עלינו בתורה. אבל מעשה פנחס לא דומה כלל וכלל לסיפור שלפנינו, משום שאז היתה הנהגה תורנית, הנהגת משה רבנו, השראת שכינה וכל עמ"י היו דבקים באמונה. זה היה מאבק כנגד יצר הרע שתקף בצורה מאד בהירה. כאן אנחנו נמצאים בדור שאין לנו סנהדרין ואין לנו הנהגה תורנית, משבר האמונה לא נוגע בענין זה בלבד, מה נאמר על כל חילולי השבת? חס וחלילה שעכשיו אנחנו ננהיג הריגת כל מי שמחלל שבת. אין מי שמעלה על דעתו דבר כזה בכל העולם הרבני, ובצדק, משום שאין שום דמיון להנהגה שהיתה אז להנהגה היום. אעפ"כ הרבה יש לנו ללמוד מפרשיות אלו, לדעת עד כמה הדבר שנאוי אצל הקב"ה. אבל לא חלילה לעשות ע"פ זה מעשה בימינו, ונדמה שאין בזה חולק.
שאלה: שילמתי לאוטובוס ובטעות ירדתי מאוחר יותר: שילמתי לאוטובוס על נסיעה מסוימת, ושכחתי לרדת בתחנה שהייתי צריך. ירדתי בתחנה שאחריה (שהתעריף אליה יקר יותר). האם אני צריך לשלם לחברת האוטובוסים את ההפרש בין התעריפים או שאני פטור בגלל שלא נהניתי מהתוספת שרק הזיקה לי?
תשובה: השאלה העומדת מאחרי שאלתך היא: מה היא סיבת הת לנסיעה בתחבורה הציבורית? האם אנו משלמים על ההנאה מהנסיעה או האם אנו משלמים בעקבות הסכם ותנאי בין נותן השירות למקבל. נראה לענ"ד שבמציאות של ימינו אין אנו משלמים על ההנאה שבדבר שהרי גם אם לא היה מקום ישיבה או המזגן שבאוטובוס לא היה תקין היינו משלמים את אותו המחיר. הסיבה לכך שאנחנו משלמים היא, שיש הסכם בין נותן השירות למקבל ולא בעד מה שנאנחו נהנים בפועל. ברגע שאתה עולה לאוטובוס ומשלם אתה מקבל על עצמך את כל תנאי הנסיעה. (כמובן שהדבר כולל גם תנאי התנהגות באוטובוס וכדו') לכן גם אם תטען שלא נהנית, ולחילופין תטען שיש כאן דין של "זה נהנה וזה לא חסר" שהרי האוטובוס נסע גם בשביל נוסעים אחרים לתחנה הבאה, אין זה משנה לעניין חיוב הת שהרי הוא מכח הסכם ותנאי. כך משמע גם בנמוקי יוסף במסכת בבא קמא בסוגיית "זה נהנה וזה לא חסר" (דף כ )
שאלה: דיני קבלת קדושת יוה":כ: האם מותר לאשה לנסוע ברכב לביהכנ"ס בערב יוה"כ לאחר שהדליקה נרות וברכה עליהם?
תשובה: מותר תתנה שלא מקבלת את החג בהדלקת הנרות. גמר חתימה טובה
שאלה: תפילה מאחורי אבא, דיני הטמנה: 1. האם מותר להתפלל שמונה עשרה מאחורי אבי(לכיוונו)? מישהו אמר לי שאסור ולא מצאתי מקור. 2. סיר שהטמינו מערב שבת בסמיכה ובמהלך השבת הורידו את השמיכה לשעה (או כל זמן אחר) האם מותר להחזיר יותר מאוחר שוב פעם את השמיכה להטמין? 3. פלטה שיש עליה מספר סירים האם כאשר שמים על הפלטה שמיכה באופן הרמטי הדבר נחשב שכל אחד מהסירים עטוף מכל צדדיו ואז אסור או שלא ואז מותר. אני שואל זאת כיוון שאם איני טועה לכל סיר וסיר יש חלק שאינו נוגע עטוף בשמיכה אלא נוגע בפני הסיר הקרוב אליו.
תשובה: מועדים לשמחה. מחילה על העיכוב בתשובה שנגרם מחמת העומס של החגים. 1. המקור לדין איסור התפילה מאחורי אביו מופיע במשנה ברורה סימן צ ס"ק עג: "כתב החיי אדם נראה לי שהוא הדין אביו" ביחס לדין שאסור להתפלל לפני, בצדי או אחורי רבו. 2. מותר. יסוד ההיתר הוא בכך שאין זו הטמנה חדשה אלא המשך ההטמנה המותרת מערב שבת. עיין שו"ע או"ח סימן רנ"ז סעיף ד' ובמשנה ברורה ס"ק כה. 3. מה כוונתך 'באופן הרמטי'? באופן עקרוני צריך שהשמיכה לא תיגע בכל צדי הסיר. אם החלק שלא נוגע בשמיכה אינו פתוח לרווח אויר אלא נוגע בסיר אחר יש בזה בעיה של הטמנה. הרב אלישיב קפקה
שאלה: כפרות על דג: רציתי לשאול מדוע יש אנשים שמחמירים ועושים את מנהג הכפרות דווקא עם תרנגול. מה הסיבה לתרנגול, הרי יכלו לקחת כל דבר אחר או באמת עם דג.
תשובה: כיון שתרנגול נקרא בתנ"ך בשם גבר יש בזה כפרה שתמורת האדם שנקרא גבר יכפר עליו תרנגול שנקרא בשם זה.
שאלה: פסיקה כרב אחר מהרב שלי: בהמשך לשאלה הקודמת רציתי לשאול שאלה טיפה יותר ספציפית. אני תלמיד ישיבה וחקרתי את נושא התכלת במחצית לעומק והגעתי למסקנה כמו פוסק גדול בדורנו שהוא לא הפוסק שלי האם אני יכול ללכת אחריו בעניין זה או שעלי לעשות כמו הפוסק שלי? והאם יש להתייחס גם לשאלה שרוב ישראל לא הולך לפי פסק זה ומצווה צריכה לנבוע מתוך הכלל ולא מתוך הפרט? השאלה נשאלה בהמשך לשאלה "עשה לך רב בכל נושא?"
תשובה: אתה יכול ללכת לפי הפוסק שכפי מה שבדקת הוא הפוסק שנראה לך המסתבר ביותר.
שאלה: משחה נגד עקיצות ביום כיפור: כבוד הרב התעוררתי הבוקר עם רגליים מלאות עקיצות, רציתי לדעת האם מותר ביום הכיפורים לשים משחת קרם אלוורה להרגעה?
תשובה: ב"ה שלו-ם וברכה קיים איסור ממרח בשבת. לכן אין למרוח משחה על העקיצה אלא יש לשים לפני יום הכיפור. אפשר להקל כאשר התרופה היא נוזל ושופכים אותה על העקיצה ולא מורחים או שמכנים מראש תחבושת מרוחה ורק מניחים אותה על העקיצה. שנה טובה הרב חגי בר גיורא
שאלה: הלכה: רציתי לדעת באיזה שעה נכנס צום כיפור בנורבגיה.
תשובה: באיזור איזו עיר גדולה אתם נמצאים? הרב יאיר וסרטיל
שאלה: קשירת ציצית פירוק וקשירה מחדש: לא מזמן קשרתי פעם ריאשונה קשר ציצית תימני והייתי רוצה לשפר את הקשרים ע פ שהם קשורים נכון מפני נוי המצווה הייתי מעוניין לצמצם קשרים האם מותר לפרק קשרים ולקשור מחדש? השאלה נשאלה בהמשך לשאלה "קשירת ציצית שנקרעה"
תשובה: מותר.
שאלה: כדורים גראס רפואי: בס ד יש לי שאלה. אני נכה צה ל עם בעיה כרונית ביד שמאל סובל מי crps תסמונת כאב עכשיו אני מטופל בכדורים נירקוטים וגראס רפואי כבר שנתיים וחצי. מה אני אמור לעשות לצום לא לצום לנסות לצום? אני עם כאבים כרונים 24 שעות ביממה.
תשובה: ראשית, אברכך בברכת רפואה שלימה וגמר חתימה טובה. שתהיה השנה הבריאות איתנה והכי חשוב שמחה גדולה בלב. לגוף השאלה, צריך לשאול רופא ירא שמים שמכיר את הסיפור מקרוב. הרב יאיר וסרטיל
שאלה: בריאת העולם: בחודשים האחרונים אני מתחזק ברוך ה ולפני שבוע היה לי שיחה עם אתאיסט ששאל אותי מספר שאלות שעליהן לא הייתה לי תשובה מכיוון שאני איני בקי בתורה אבל כן עניין אותי לדעת את תשובתם. הטענות המבואות על ידו מוכיחות לטענתו שישנם טעויות בתורה ועל כן התורה נכתבה על ידי בן אנוש. הטענות מובאות להלן 1. בבריאת העולם פסוק ג נרשם "ויהי אור" על אף שאנחנו יודעים שהאור מגיע מהשמש והשמש עדין לא נבראה אז באיזה אור מדובר? 2. בהמשך לשאלה הראשונה נרשם "ויהי ערב ויהי בוקר יום אחד" ערב ובוקר מוגדרים על פי סיבוב כדור הארץ ביחס לשמש אך שוב השמש אינה נבראה. 3. השמים הינו ריק (דבר שנודע לי רק בשיחה איתו) אזי אין מה לברוא שמיים אם הן שום דבר. אז למה נאמר שה ברא את השמיים והארץ? אשמח מאוד אם אוכל לקבל תשובות לגבי הטענות.
תשובה: לשואל שמחתי לקרוא בפתח דבריך על התחזקותך. המשך להתחזק בעבודת ה' ולחזק אחרים יחד אתך, וה' יהיה בעזרך. וכעת לשאלותיך: 1. השאלה: אימתי נברא האור, ואימתי החל האור לשמש? נידונה במסכת חגיגה (יב ע"א), ונחלקו בה התנאים. לפי רבי יעקב, האור שברא הקדוש ברוך הוא ביום הראשון   "אדם צופה ומביט בו מסוף העולם ועד סופו", כלומר מדובר במקור אור השונה מה'מאורות הגדולים' שנתלו בשמים ביום הרביעי, ואור זה שימש בימי בראשית בלבד. ולפי חכמים: האור שברא הקדוש ברוך הוא ביום הראשון, אלו הם ה'מאורות' האמורים ביום הרביעי, אלא שנבראו ביום הראשון, ולא נתלו עד היום הרביעי לבריאה. 2. בנוגע למילים "ויהי ערב ויהי בוקר יום אחד" כותב האבן עזרא (בראשית א, ה), שהפסוק משמיע לנו שנברא הזמן, ושה' קבע כמה זמן יהיה יום וכמה זמן יהיה לילה. ולפי הרמב"ן שם, קרא ה' לאור ולחושך וציוה אותם שיהיו מובדלים אחד מהשני, ושכל אחד יהיה מוגבל לתחומו (תשובה זו מבוססת על קודמתה). 3. לגבי בריאת השמים כותב הרש"ר הירש (בראשית א, א): "'את השמים' - כולל את כל גורמי השמים, 'ואת הארץ' - את כל יצורי הארץ". עיין שם. נאמנה
שאלה: טעות בתפילת יום הכפורים: התגנב ללבי ספק אם בתפילת נעילה (וכן בשחרית ובמנחה) אם אמרתי "ברוך אתה ה מלך מוחל וסולח.מלך על כל הארץ מקדש ישראל ויום הכפורים" או שאמרתי "ברוך אתה ה מלך על כל הארץ מקדש ישראל ויום הכפורים" כלומר שמא דילגתי על ".מוחל וסולח ומעביר אשמותינו בכל שנה ושנה." וזאת אע"פ שהייתי מרוכז בתפילה והעיניים היו בסידור. האם יצאתי י"ח בתפילה ו הנ"ל, והאם בדילוג על "מוחל וסולח" יש משום דילוג על עצם המחילה והסליחה? ואם כן מה ניתן לעשות?
תשובה: אדם שהתפלל מתוך סידור, מן הסתם אמר את כל המילים ולא דילג. לכן אין לך ממה לחשוש.
שאלה: כניסת צום לעניין מלאכה: שנה טובה, היו אצלנו בבית הכנסת אנשים שהגיעו חמש דקות לפני כל נדרי עם רכב לבית הכנסת והם טענו שהשקיעה הרבה אחר כך ולכן בוודאי יצאו ידי חובה גם של תוספת יום הכיפורים. אבל הצום נכנס (בירושלים ) ב-18:01, כעשרים דקות לפני כל נדרי. האם מאז היה אסור לעשות מלאכה? ואם אותם אנשים צודקים, מדוע הצום מתחיל כל כך מוקדם?
תשובה: בעיקרון, הצום מתחיל בשקיעה ובשביל לקיים תוספת לצום יש לקבל אותו כמה דקות קודם לכן. אולם בשביל לצאת מידי מחלוקת בדיני תורה נהגו לקבל שבת ויום הכיפורים כחצי שעה לפני השקיעה (כי יש דעה שאז נכנסת השבת או נכנס הצום). בירושלים נהגו לקבל שבת 40 דקות לפני השקיעה. אולם אם כבר עבר זמן כניסת הצום, נכון שלא לנסוע במכונית במקום ציבורי אף שהוא עוד לא קיבל את הצום.
שאלה: מזמורים שהקהל מקדים את החזן: מדוע יש מזמורים בעיקר בימים נוראים בסליחות שהקהל מקדים את החזן? האם יש סיבה ומקור לכך או שמדובר במנהג שהשתרש והאם ידע מה סיבתו? ישר כח וזכו למצוות
תשובה: לשואל בדבר זה ניתן למצוא הבדלים בין הסידורים השונים. יש מי שטען שבמאמרים קצרים החזן הוא הפותח כי הוא המנחה את הציבור, ובמאמרים ארוכים הציבור פותח והחזן מסיים (ראה כתבי הגאון רבי יוסף אליהו הנקין זצ"ל ח"א עמ' קכה), אך קשה למצוא בכך כלל ברור. העיקר הוא המבנה בו החזן לחוד והקהל לחוד, כלומר יש סדר של קריאה ועניה בבחינת "נותנים זה לזה להקדיש ליוצרם", לאמור, כדי לבוא בדברי שבח לפני ה' יש צורך בנתינת רשות זה לזה. נאמנה
שאלה: חור בדירה שכורה: לפני כמה שנים שכרתי ממשהו דירה ועכשיו נזכרתי שבטעות תוך כדי קידוח לפני בניית סוכה נוצר חור ברצפת החצר, חור לא עגול. מה לעשות?
תשובה: אם מדובר בחור שסביר שבעל הדירה מקפיד עליו. נכון לאתר את המשכיר, ולשאול האם הוא מקפיד ומעוניין בת כל שהוא או שמוחל על העניין. יתכן מאוד שהוא מוחל שהרי לא פנה אל השוכר. אך כיון שיתכן ולא שם לב לדבר או לא פנה משכחה. נכון לברר הדבר. הרב מרדכי גרוס.
שאלה: תשובת יום הכפורים: לכבוד הרב יש לי שאלה קצת ארוכה בעקבות יום הכפורים שיצא נזכרתי במימרת ח שאין יום הכיפורים מכפר עד שירצה את חברו ולבי נוקפני בעקבות זאת הענין הוא כזה: אני נוהג ברכב מזה כ20 שנה ולצערי יצא לי כמה פעמים עקב דוחק מקום וכו לשפשף מס מכוניות את מי שפגשתי כמובן שלמתי לו אך יש כאלה מקרים שלא מצאתי את הבעלים ועל כן אני שואל מה לעשות הלכתית נדמה לי שראיתי שכתוב שיתן כסף למוסדות צבור וגם רעיונית. חלק מהמקרים די ישנים חלקם חדשים יותר הדבר הפריע לי במשך כל היום ביחס לתשובה שרציתי לעשות האם זה הועיל? אשמח להדרכה של הרב
תשובה: אם את מה שאתה יודע החזרת זה העיקר. מה שלא ידוע אנו תולים בכך שיש מחילה. הענין של נתינת צדקה כנגד הספק זה רק מידת חסידות. מידת חסידות תלויה במצבך הכספי. יתכן שאצלך מידת החסידות לקנות שמלה חדשה לאשתך.
שאלה: האם נחשב כאיסור בשבת?: אם בבית היתה נמלה וגרמתי לה לעלות על היד שלי. מהיד באמצעות נשיפה העברתי אותה לכיור ושטפתי אותה במים. האם עברתי על איסור? האם שונה הדבר האם במקרה עלתה הנמלה על היד שלי והמשכתי כמתואר לעיל? ישר כח ותזכו למצוות
תשובה: אסור להרוג נמלה בשבת, וזה לא משנה איך הורגים ואיך היא עלתה על היד. לכן עברת על איסור שבת, אלא שמדובר באיסור דרבנן כיוון שלא הרגת לצורך שימוש בנמלה עצמה, אלא רק כדי להרחיקה ממך שלא תציק. הרב שלמה בורנשטין
שאלה: הלכות יום כיפור: 1) האם מותר לפזר אבקת טלק באיזור המפשעה ביום כיפור כדי למנוע גירודים ושפשפות? 2) האם מותר לטלטל (להוציא מרשות לרשות) ביום כיפור? (כפי שמותר ביו ט)
תשובה: 1. מותר. 2. אסור כמו בשבת.
שאלה: פיקוח נפש-יום כיפור: אני צמה 7 שנים בשבילי זה מצווה מאוד חשובה.אני במצב נפשי ובריאותי קשה בימים אלה משהו שלא יכולתי לסבול אז לקחתי מים מהמקלחת ושתיתי כדורים כי הייתי צריכה. אני לרגע לא רציתי לשבור צום ואני מקווה שה לא נחשב שבירת צום עוד משהו אחר שרציתי לשאול.יום שישי אחד לא מזמן נפלה לי מזוזה בחדר. זאת מזוזה שהייתה 8 שנים ר פתאום נפלה האם אני צריכה לדאוג?
תשובה: אם שתית רק מעט מים בשביל לבלוע את הכדור זה לא שבר את הצום. מה שנוגע לנפילת המזוזה טוב שתתני צדקה לכפרה.